
Ministru kabineta rīkojums Nr. 386
Rīgā 2022. gada 31. maijā (prot. Nr. 29 31. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 179 809 euro, tai skaitā:
· 1. 96 277 euro pārskaitīšanai biedrībai "Latvijas Basketbola savienība", lai sniegtu atbalstu Ukrainas Basketbola federācijai un segtu izdevumus, kas saistīti ar Ukrainas nacionālās izlases sagatavošanu un dalību 2023. gada Pasaules kausa izcīņas kvalifikācijas turnīra 2022. gada vasaras spēļu ciklā.
· 2. 58 684 euro pārskaitīšanai biedrībai "Latvijas Paralimpiskā komiteja", lai segtu izdevumus, kas saistīti ar sportistu un komandu sagatavošanu un dalību starptautiskās sacensībās 2022. gadā.
· 3. 24 848 euro pārskaitīšanai biedrībai "Latvijas Volejbola federācija", lai segtu izdevumus, kas saistīti ar Eiropas čempionāta kvalifikācijas turnīra volejbolā U-22 jauniešiem organizēšanu Latvijā (Daugavpilī).

